b'\n_START_ARTICLE_\nSocket 7\n_START_SECTION_\nDengang\n_START_PARAGRAPH_\nDen gang i de gode Pentium og Pentium MMX tider og overgangen mellem AT og ATX, EDO og SD-Ram var Socket 7 stjernen. Da Intel kom med Slot 1, lavede AMD deres K6-2\xe2\x80\x99ere som modstykke der dog stadig k\xc3\xb8rte p\xc3\xa5 Socket 7 eller rettere sagt Supersocket 7 der var total ens med Socket 7 p\xc3\xa5 n\xc3\xa6r at Super socket 7 chipset var beregnet til K6-2\xe2\x80\x99s 100 MHz FSB (Enkelte bundkort kunne klare op mod 124 MHz)._NEWLINE_Da Intel brugte MMX som multimedie instruktionss\xc3\xa6t lavede AMD deres K6-2\xe2\x80\x99ere med 3D-Now som multimedie instruktionss\xc3\xa6t. De nyere Intel og AMD processorer har begge dele integreret sammen med SSE eller SSE2._NEWLINE_De f\xc3\xb8rste Pentium\xe2\x80\x99er var ikke til Socket 7, men til Socket 5. Forskellen var at Pentium\xe2\x80\x99erne til Socket 5 var de \xc3\xa6ldre 3 Volt kerner og Socket 7 var til de nyere Pentium\xe2\x80\x99er. De fleste Socket 7 bundkort har dog mulighed for at indstille fra 2.2 Volt (K6-2) op til 3,5 Volt eller der omkring._NEWLINE_AMD\xe2\x80\x99s 100 MHz FSB p\xc3\xa5 Socket 7 bet\xc3\xb8d ogs\xc3\xa5 at det ikke var alle bundkort der kunne udnytte processoren fuldt ud. Ogs\xc3\xa5 selvom chips\xc3\xa6ttet kunne k\xc3\xb8re 100 MHz FSB var det heller ikke muligt at anvende sine EDO(Extended Data Output)-Ram-moduler. Der skulle de nye SD(Synchronous Dynamic)-Ram moduler der k\xc3\xb8rte synkront med FSB\xe2\x80\x99en. De nye h\xc3\xb8jhastighedsmoduler var l\xc3\xa6ngere og tyndere end de gamle EDO-moduler._NEWLINE_F\xc3\xa6lles for alle AMD K5, Intel Pentium og Pentium MMX processorer var at det var s\xc3\xa5kaldte 5. generationsprocessorer. S\xc3\xa5 det betyder at de var efterf\xc3\xb8lgere til 486\xe2\x80\x99eren og hed i virkeligheden 586. Alle K6\xe2\x80\x99ere var s\xc3\xa5kaldte 6. generations processorer, alts\xc3\xa5 686\xe2\x80\x99ere der var konkurrenter til Pentium II.\n_START_SECTION_\nKonkurrenter\n_START_PARAGRAPH_\nSom tidligere n\xc3\xa6vnt er Socket 7 en af de mest brugte processorersokler der har eksisteret. Den er dog for l\xc3\xa6ngst blevet erstattet af de nye sokler._NEWLINE_Det var selvf\xc3\xb8lgelig ikke kun Intel og AMD der var p\xc3\xa5 markedet med processorer til Socket 7. Der var f.eks. ogs\xc3\xa5 Cyrix processorer (Cyrix blev senere opk\xc3\xb8bt af VIA). Da Cyrix lavede deres f\xc3\xb8rste processor til Socket 7 kunne de se at de ikke kunne lave liges\xc3\xa5 hurtige chips som Intel s\xc3\xa5 de indf\xc3\xb8rte PR+ (Performance Rating) som efter sigende skulle angive processorens reelle ydelse. Cyrix var ikke helt galt p\xc3\xa5 den med deres PR+. De omd\xc3\xb8bte derfor deres 120 MHz processor til PR133+_NEWLINE_Selvom Cyrix ikke var d\xc3\xa5rlige chips blev det alligevel AMD og Intel is\xc3\xa6r der l\xc3\xb8b af med sejren. AMD hoppede senere med p\xc3\xa5 Vognen med PR. Det var ikke kun Cyrix der lavede Pentium kloner. Andre firmaer lavede ogs\xc3\xa5 men det gik ikke godt for dem.\n_START_SECTION_\nOverclocking\n_START_PARAGRAPH_\nJa overclocking var faktisk muligt med de k\xc3\xa6re gamle Socket 7 processorer. Dog var mulighederne for ekstrem k\xc3\xb8ling ikke store den gang som i dag hvor der b\xc3\xa5de findes vand og kompressork\xc3\xb8ling. Ganske rigtigt udviklede processorerne ikke lige s\xc3\xa5 meget varme som de nye men alligevel var de ogs\xc3\xa5 overf\xc3\xb8lsomme over for overophedning. Den gang var det ogs\xc3\xa5 mere normalt at man indstillede CPU-hastighed, Multiplier og Vcore med jumpere eller dipswithces p\xc3\xa5 bundkortet. Der var dog nogle bundkort som kunne det samme i BIOS._NEWLINE_Det var begr\xc3\xa6nset hvor meget man kunne clocke AMD K6-2\xe2\x80\x99ere da de havde 100 MHz bus og der ikke var mange bundkort der kunne mere uden at PCI clockfrekvensen blev kritisk for\xc3\xb8get s\xc3\xa5 PCI hardware ogs\xc3\xa5 kunne tage skade. Hvis man vil clocke sin K6\xe2\x80\x99er b\xc3\xb8r man have et bundkort der kan klare 133 MHz FSB da man s\xc3\xa5 kan f\xc3\xa5 en \xc2\xbc divider til PCI/AGP clockfrekvensen. Det var dog n\xc3\xa6sten umuligt at finde kort med disse specifikationer. Dog blev det straks nemmere n\xc3\xa5r man skulle clocke sin Pentium 133 da man \xe2\x80\x9dbare\xe2\x80\x9d h\xc3\xa6vede FSB\xe2\x80\x99en fra 66 til 100 Mhz. S\xc3\xa5 bet\xc3\xb8d det at ens 133 MHz Pentium pludselig l\xc3\xb8b med 200 Mhz. CPU\xe2\x80\x99ens levetid blev v\xc3\xa6sentlig forringet og stabiliteten forsvandt. Det kan fungere fint i flere m\xc3\xa5neder men s\xc3\xa5 pludselig en dag st\xc3\xa5r processoren af. Den vil ikke mere, d\xc3\xb8r og kommer til de evige silicium marker.\n_START_SECTION_\nHvor er Socket 7 i dag?\n_START_PARAGRAPH_\nSom de fleste nok vil g\xc3\xa6tte p\xc3\xa5 er Socket 7 d\xc3\xb8d. Og s\xc3\xa5 alligevel ikke helt. Det er umuligt at finde nyt Socket 7 hardware men brugt er der masser af. Der st\xc3\xa5r tit en gammel AT PC ude i de danske familiers hjem p\xc3\xa5 loftet og samler st\xc3\xb8v. Du kan sagtens bruge den til noget fornuftigt. Man kan bl.a. lave det til en b\xc3\xb8rne-PC hvor man kan installere b\xc3\xb8rnespil som Pixeline da de fleste Socket 7 maskiner har hardwaren til det. En anden ting kunne v\xc3\xa6re at maskinen kunne tjene som webserver til familiens hjemmeside eller som mailserver til familiens emails. Den kunne ogs\xc3\xa5 tjene som netv\xc3\xa6rksserver hvis man har flere pc\xe2\x80\x99er p\xc3\xa5 en internetforbindelse._NEWLINE_Og sidst men ikke mindst\xe2\x80\xa6 Min favorit\xe2\x80\xa6 Man kan lege med den. Overclock den til d\xc3\xb8de og lav fors\xc3\xb8g. Det kan man sagtens f\xc3\xa5 en masse hygge ud af. Se om du kan finde nogle guides p\xc3\xa5 nettet til at tweake det s\xc3\xa5 det kan endnu mere. Jeg kan i hvert fald selv huske at man kunne f\xc3\xa5 en uofficiel BIOS opdatering fra en gruppe hobby-programm\xc3\xb8rer til QDI\xe2\x80\x99s Titanium 1B+ bundkort. Pr\xc3\xb8v dig frem.'